CELEX: C2007/129/31
Language: lt
Date: 2007-06-09 00:00:00
Title: Byla T-102/07 2007 m. balandžio 5 d. pareikštas ieškinys byloje Freistaat Sachsen prieš Europos Bendrijų Komisiją

9.6.2007   
            
            
               LT
            
            
               Europos Sąjungos oficialusis leidinys
            
            
               C 129/18
            
         2007 m. balandžio 5 d. pareikštas ieškinys byloje Freistaat Sachsen prieš Europos Bendrijų Komisiją
   
   (Byla T-102/07)
   (2007/C 129/31)
   Proceso kalba: vokiečių
   Šalys
   
      Ieškovė: Freistaat Sachsen (Vokietija), atstovaujama advokatų C. von Donat ir G. Quardt
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2007 m. sausio 24 d. Komisijos sprendimą C(2007) 130 galutinis dėl valstybės pagalbos Nr. C 38/2005 (ex NN 52/2004), kurią Vokietija suteikė Biria grupei, ta dalimi, kuria jis susijęs su jame nurodytomis 2 ir 3 priemonėmis, ir
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė ginčija 2007 m. sausio 24 d. Komisijos sprendimą C(2007) 130 galutinis, kuriame Komisija nusprendė, kad trys priemonės, kuriomis Vokietija suteikė valstybės pagalbą Bike Systems GmbH & Co. Thüringer Zweiradwerk KG, Sachsen Zweirad GmbH ir Biria GmbH (dabartinis pavadinimas — Biria AG), yra nesuderinamos su bendrąja rinka.
   Ieškovė teigia, kad Komisijos sprendimas yra tiesiogiai ir konkrečiai su ja susijęs, nes 2 ir 3 priemones, kurios yra susijusios su Sachsen Zweirad GmbH ir Biria GmbH (dabartinis pavadinimas — Biria AG) suteiktomis garantijomis, ji suteikė iš savų išteklių pagal Freistaat Sachsen garantijų suteikimo gaires.
   Grįsdama savo ieškinį ieškovė teigia, pirma, kad buvo pažeista Bendrijos teisė, nes buvo neteisingai aiškinama patvirtinta pagalbos priemonė. Šiuo klausimu ieškovė teigia, kad atsakovė neteisingai aiškino atitinkamą patvirtintos pagalbos priemonės sąvoką, todėl suinteresuotos įmonės buvo laikomos įmonėmis, turinčiomis finansinių sunkumų. Kadangi, ieškovės manymu, taip nėra, 2 ir 3 priemonių atveju kalbama apie patvirtintą pagalbą.
   Be to, ieškovė mano, kad atsakovė, laikydama suinteresuotas įmones įmonėmis, turinčiomis finansinių sunkumų, klaidingai įvertino faktines aplinkybes.
   Galiausiai ieškovė teigia, kad ginčijamas sprendimas nėra pakankamai motyvuotas.